Tre kampe på få dage og sygdom blandt spillerne kunne ikke stoppe Aalborg Håndbold, da de lørdag mødte Bjerringbro-Silkeborg i HTH Herreligaen. Det blev aldrig rigtigt farligt for udebanespillerne fra Aalborg, der fra start af kom foran og var det gennem hele kampen. Det meste af kampen var de sågar foran med omkring en håndfuld mål og endte altså med en syvmålssejr. Især var det storspillende Mikkel Hansen og Aron Palmarsson, der satte tempoet med henholdsvis otte og syv scoringer. Stramt program og sygdom Sejren kommer ovenpå en hård uge for Aalborg Håndbold, hvor blandt andre Mads Hoxer har været ramt af sygdom og kampprogrammet har været tætpakket. Tre kampe har holdet spillet på en uge, og spillerne har kun haft en enkelt hviledag siden nederlaget til THW Kiel torsdag aften. Det er Aalborg Håndbolds 31. kamp i sæsonen, og på onsdag venter endnu en kamp - og en vigtig en af slagsen. Her møder Aalborg-spillerne de stærke rivaler fra GOG også i HTH Herreligaen, hvor de kæmper for en sejr i grundspillet. Efter dagens sejr ligger Aalborg Håndbold fortsat på en førsteplads i ligaen.
Efter torsdagens nederlag vendte Aalborg Håndbold lørdag skuden og tog en sejr over Bjerringbro-Silkeborg på 36-29.